South of the Border

«South of the Border» er en amerikansk populærmusikksang, skrevet av Michael Carr (melodi) og Jimmy Kennedy (tekst). Den beskriver en reise til Mexico.

Sangen ble publisert i 1939 til filmen med samme navn med countrystjernen Gene Autry i hovedrollen.South of the Border – Soundtracks hos Internet Movie Database

 Innhold 
I teksten ser en mann tilbake med anger og smerte for å ha løyet til kvinnen han ikke kunne glemme («...and now as I wonder, my thoughts ever stray...») og returnerte for sent, nettopp idet hun forberedte seg på bryllup. Teksten er sidestilt med musikken, som swinger med synkopert glede.

 Versjoner 
Sangen ble en hit i 1939 for Shep Fields med sang av Hal Derwin.

Den har blitt spilt inn på plate av mange artister, men de best kjente versjonene er med Autry samt Frank Sinatra (1953).

Sangen ble spilt inn i august 1961 av Patsy Cline og utgitt på albumet Patsy Cline Showcase. Den finnes på Herb Alperts album South of the Border fra 1964.

 Norske versjoner 
Tola (Torleif Larssen) har skrevet en norsk tekst og Øystein Sunde har skrevet en mer humoristisk norsk tekst. Tolas versjon bærer tittelen «Sollyse dager ved Mexicos strand». Sundes versjon heter «Saus over bordet». 

 Innspillinger 
 År Sangtittel Albumtittel Artist Tekstforfatter Platetype Platemerke og katalognummer1939Innspilt i Oslo i august 1939«Sollyse dager ved Mexicos strand»Jens Book-Jenssen med Ø. Berghs BristolorkesterTola78-plateColumbia GN 7161939«Sollyse dager ved Mexicos strand»Øystein FrantzenTola78-plateHis Master's Voice«Sollyse dager ved Mexicos strand»Ivar RusteTola1981«Saus over bordet» Barkebille boogieØystein SundeØystein SundeLPPhilips 6327 046

 «Saus over bordet» med Øystein Sunde 

Øystein Sunde ga ut en norsk coverversjon med tittelen «Saus over bordet» i september 1981 på Sundes musikkalbum Barkebille boogie (Philips 6327 046).Aftenposten (morgen) – 23. september 1981 side 40 Sunde skrev selv den norske teksten og tittelen «Saus over bordet» ligner fonetisk på «South of the Border». Handlingen i Sundes tekst foregår på Danskebåten, hvor diverse matretter og bølger fra havet får en uheldig virkning på maven. Både tekst, noter og tilhørende tegning til «Saus over bordet», ble publisert i boka  Kjekkere å ha–2 i 1992.Sunde, Øystein (1992). Kjekkere å ha–2. Ex Libris Forlag AS: Oslo. ISBN 82-7384-292-4 s. 72/73

 Musikere og instrumenter («Saus over bordet»)Barkebille Boogie – informasjon på omslaget 

Øystein Sunde: vokal, gitar, rytmeeffekter (utført med stemmen)
Jan Einar Johnsen: orgel (philicorda)

En konsertversjon av sangen ble utgitt 30. august 2012 på livealbumet Live på Svalbard -82 (som var en bonus-CD i samleboksen Øystein Sunde). Opptaket er fra januar 1982.Facebook – Medium: Live på Svalbard -82 – Øystein Sunde (30. august 2012)Informasjon i CD-heftet til Live på Svalbard -82

 Referanser 

Kategori:Sanger fra USA
Kategori:Sanger fra 1939